钦定古今图书集成/历象汇编/乾象典/第041卷 > 《念奴娇》〈咏月〉范瑞臣
## 钦定古今图书集成/历象汇编/乾象典/第041卷 > 《念奴娇》〈咏月〉范瑞臣

玉楼绛气卷霞绡，云浪飞空蟾魄。人世江山惊照耀，
烟霭。峰千尺。陆海蓬壶，银葩星晕，点破琉璃碧。有
人吟笑，紫荷香满晴陌。　况是东府君侯，西清别骑，
樽俎开华席。迤逦飞轮催杖履，入对青藜仙客。襦裤
歌谣，昇平风露，𢬵取金莲侧。梅花吹动，满城依旧春
色。